لعبة البصرة عبارة عن لعبة كوتشينه وهى من أشهر اللعبات فى مصر. بتتلعب بالكوتشينه العادية ممكن تتلعب اللعبة باتنين أو اكتر وممكن تستعمل فيها كوتشينه واحده أو أكتر. واحد من اللعيبه بيكون مسؤل عن توزيع الورق طول الدور وبيوزع الورق 4 ورقات على الأرض الاولانى و4 ورقات لكل لاعب. اللعب بيكون بنفس ترتيب توزيع الورق على اللاعبين واللى بيوزع الورق بيكون أخر واحد ياخد 4 ورقات وأخر واحد في الدور. بيبدأ الدور من أو واحد أخد 4 ورقات بيرمى ورقه على الأرض من الورق اللى معاه. لو كان معاه ورقه رقمها زى رقم ورقه على الأرض بياخد الورقه اللى على الأرض مع الورقه اللى معاه بيحطهم فى كومه جنبه وده بيكون الورق اللى كسبه خلال الدور